﻿ CALITATEA VIEŢII PERFORMANŢA ROMÂNIEI ÎN DOMENIUL  DEZVOLTĂRII UMANE IOAN MĂRGINEAN rticolul este axat pe analiza performanţei României în domeniul dezvoltării umane (DU), aşa cum este prezentată A în Rapoartele Dezvoltării Umane (PNUD). În fapt, este o continuare a unor studii anterioare şi este prilejuită de faptul că începând cu anul 2010 s-au adus schimbări importante în ceea ce priveşte indicatorii prin care se determină indicele dezvoltării umane (IDU). Conform noilor măsurători, în România se înregistrează o situaţie mai bună. În evidenţierea acestor schimbări se aduce în atenţie şi aspectul inegalităţilor în dezvoltarea umană. Cuvinte-cheie: dezvoltare umană, indicele şi indicatorii dezvoltării umane, inegalităţi în dezvoltarea umană. INTRODUCERE În cele ce urmează, îmi propun să revin asupra problematicii dezvoltării umane (DU) şi să analizez performanţa României în acest domeniu, având în vedere, în principal, informaţiile rezultate din cel mai recent Raport de profil, Human Development Report (HDR), din anul 2011, pregătit în cadrul Programului Naţiunilor Unite pentru Dezvoltare. Studiul anterior, din anul 2010, a fost publicat după ce în HDR 2007/2008 s-au actualizat calculele pentru determinarea valorii Produsului Intern Brut (unul dintre indicatorii ce intră în construcţia Indicelui Dezvoltării Umane – IDU) la Paritatea Puterii de Cumpărare, ceea ce a adus România într-o poziţie mai bună în clasamentul internaţional (Mărginean, 2010). În anul 2011 s-au efectuat modificări în structura IDU, aşa încât avem de-a face cu o nouă raportare a valorilor acestuia. Tocmai de aceea sunt interesante atât urmărirea valorilor indicatorilor care intră în construcţia IDU, cât şi pe acesta ca întreg, pe care le raportăm la media grupului de ţări cu dezvoltare umană foarte înaltă, eventual la maximul mondial, precum şi la anumite grupuri de ţări de referinţă, cum ar fi cele europene, cele din vecinătatea României şi alte ţări care au avut regimuri comuniste. De asemenea, vor fi avute în vedere elemente prin care se Adresa de contact a autorului: Ioan Mărginean, Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: imargin@iccv.ro. CALITATEA VIEŢII, XXIII, nr. 4, 2012, p. 277–298 278 IOAN MĂRGINEAN 2 definesc procese de inegalitate în dezvoltarea umană din România, în context internaţional. Un obiectiv secundar este de natură metodologică, şi anume se vor face unele comentarii asupra indicatorilor utilizaţi în cadrul IDU şi a metodologiilor respective. Înainte de a trece însă la analizele propriu-zise, vom expune un scurt istoric al Rapoartelor Dezvoltării Umane (RDU) şi al indicatorilor utilizaţi, cu scopul de a reţine semnificaţia lor. RAPOARTELE DEZVOLTĂRII UMANE CA INOVAŢIE ÎN CERCETAREA . VALENŢE ŞI LIMITE SOCIALĂ Nucleul RDU (publicat începând cu 1990) este reprezentat de IDU şi de indicatorii utilizaţi la construcţia acestuia. Totodată, sunt redate şi multe alte statistici şi, de regulă, în fiecare an se analizează în detaliu o anumită temă relevantă. La construcţia IDU, definit ca o măsurătoare sumativă, s-au reţinut trei componente considerate a fi esenţiale pentru viaţa umană: sănătatea, cunoaşterea (educaţia) şi standardul de viaţă (UNDP, 1990: 12). La început a fost selectat câte un indicator pentru fiecare componentă la construcţia IDU, şi anume: speranţa de viaţă la naştere (SVN – exprimă durata medie a vieţii persoanelor născute în anul de referinţă, dacă se menţine aceeaşi distribuţie a deceselor pe vârste), rata de alfabetizare a populaţiei adulte (RA) şi Produsul Intern Brut (PIB) pe locuitor. Atât pentru cele trei domenii, cât şi pentru IDU s-au elaborat indici standardizaţi pe intervalul 0–1, pentru ţările lumii de la care au existat informaţiile necesare (187 ţări şi teritorii în 2011), prin raportarea valorilor unei ţări la maximul şi respectiv minimul mondial, dar au fost impuse şi anumite limite pentru aceste două valori. Au mai existat date parţiale pentru alte şapte ţări, între care Monaco, San Marino şi Coreea de Nord. În viziunea Raportului iniţial (director de proiect Mahbub ul Haq, iar printre consultanţi a fost şi A. Sen), obiectivul DU „este lărgirea alegerilor pe care le poate face populaţia şi nivelul bunăstării obţinute” (UNDP, 1990: 10). Avem de-a face cu „un proces care aduce împreună producţia şi distribuţia de produse, expansiunea şi utilizarea posibilităţilor umane (capabilities)” şi se concentrează „pe alegerile pe care trebuie să le aibă oamenii, ce să fie şi ce să facă pentru a fi în stare să-şi asigure condiţiile de viaţă” (UNDP, 1990: 11). Totodată, se cuvine să menţionăm şi faptul că rapoartele internaţionale au fost acompaniate de rapoarte regionale şi naţionale, inclusiv în România. Reiau şi acum ceea ce am spus şi am scris în mai multe rânduri în legătură cu IDU (Mărginean şi Bălaşa, 2002; Mărginean, 2010) şi anume că aceasta este o construcţie inovativă, în mare parte arbitrară, totuşi, dar interesantă, iar cu trecerea timpului s-a dovedit deosebit de folositoare prin informaţiile difuzate, analizele efectuate şi posibilele orientări pentru politicile publice la nivel mondial şi naţional. 3 PERFORMANŢA ROMÂNIEI ÎN DOMENIUL DEZVOLTĂRII UMANE 279 Avem de-a face cu o construcţie inovatoare (supralicitată, într-o anumită măsură; în acest sens vezi, printre altele, aprecierile din Raportul pe 2010 la aniversarea a 20 de ani de la publicarea primului HDR), pentru că nu este o prelungire a vreunui demers anterior. Singura legătură care se face cu trecutul este trimiterea la ideea de bine uman. Potrivit acestui principiu, care îşi are originea în lucrările lui Aristotel, omul este un scop şi nu un mijloc (UNDP, 1991). Iniţiatorii au dorit să se depăşească alte abordări, de tipul capital uman, creştere economică ş.a.m.d., în care omul apare mai degrabă ca mijloc şi nu ca scop. De reţinut că echipa de proiect nu este producătoare, ci utilizatoare de date furnizate de către mai multe instituţii internaţionale: Banca Mondială, Fondul Monetar Internaţional, UNESCO, Organizaţia Mondială a Sănătăţii etc. Elaborarea de indicatori sociali, după 1960, împreună cu cercetările de calitatea vieţii (Bauer [ed.], 1966) au constituit un sprijin important pentru echipa de lucru PNUD, iar la acea dată se argumenta existenţa unei adevărate mişcări internaţionale a indicatorilor sociali (Vogel, 1997). De asemenea, cercetările de calitatea vieţii, în care indicatorii menţionaţi sunt incluşi, au cunoscut şi ele o largă răspândire (Mǿller şi alţii [eds.], 2008; Mărginean şi Precupeţu [coord.], 2011). IDU este un indice elaborat arbitrar. În fapt, orice măsurătoare-index este, într-o anumită măsură, aşa, pentru că nu se verifică relaţiile dintre indicatori şi dintre aceştia şi indicatul lor, în acest caz, dezvoltarea umană. Într-adevăr, IDU nu este rezultatul unui demers teoretic propriu-zis, iar indicatorii să fie consecinţe logice de măsurare a manifestării domeniului definit. Din aceste afirmaţii nu rezultă că am avea de-a face cu o construcţie greşită, ci doar că ea este una dintre variantele posibile, fără a spune însă că aceasta este cea mai bună. De altfel, aşa cum se şi menţionează, IDU este o măsură compozită şi nu una acoperitoare pentru dezvoltarea umană (UNDP, 2011). La întrebarea: „sunt domeniile alese şi indicatorii importanţi pentru viaţa oamenilor?”, răspunsul este, fără îndoială, pozitiv pentru fiecare în parte. Dar rămân alte întrebări ale căror răspunsuri nu mai sunt atât de tranşante, şi anume: „De ce numai aceste domenii? De ce nu s-a asigurat de la început alegerea acelor indicatori relevanţi, care să fie apoi menţinuţi mai mult timp?”. În aceste condiţii de entuziasm al schimbărilor, ne putem aştepta că oricând s-ar putea introduce noi modificări prin înlocuirea de indicatori şi/sau în formule, astfel încât să fie necesară reluarea calculului şi a analizei rezultatelor. Referitor la indicatori, menţionez faptul că nu toţi cei folosiţi iniţial sunt mai puţin adecvaţi decât cei cu care au fost înlocuiţi, deşi fiecare dintre ei prezintă anumite neajunsuri. Chiar într-o situaţie ideală, în domeniul social, relaţiile dintre indicator şi indicatul lor este una probabilistă, desemnând o anumită putere de conţinere, care este de dorit să se apropie de 1. În fapt, multe dintre schimbările efectuate de-a lungul timpului au avut drept obiectiv să se obţină valori mai mari pentru ţările cu DU foarte scăzută şi să se reducă ecartul dintre bogaţi şi săraci, prin ajustări de calcul ale IDU. La o privire retrospectivă la ceea ce s-a întâmplat până 280 IOAN MĂRGINEAN 4 acum, constatăm că doar indicatorul „speranţa de viaţă la naştere” (SVN) a fost menţinut, dar indicele a fost calculat în mai multe feluri, cu limite mondiale reale sau cu limite impuse. O situaţie aparte o reprezintă indicatorul „media anilor de şcolaritate a populaţiei adulte”, de 25 de ani şi peste (MAŞ). Acesta a fost utilizat mai întâi în perioada 1991–1994 (la început, cu date din 1980), iar împreună cu „rata de alfabetizare” (RA) s-a construit un indice de educaţie. S-a renunţat după patru ani la indicatorul „media anilor de şcolaritate” şi a fost utilizată „rata de cuprindere şcolară” (RCŞ) a copiilor şi tinerilor de vârsta corespunzătoare anilor de şcoală (6–24 ani, 1995–2009), pentru ca în 2010 să se revină la „media anilor de şcolaritate”. În acelaşi timp, s-a renunţat şi la „rata de alfabetizare a adulţilor”, indicatorul fiind înlocuit cu „anii aşteptaţi de şcolaritate” (AAŞ) (exprimă speranţa de viaţă şcolară pentru copiii care intră în şcoală şi este determinată pe baza înscrierilor şcolare în fiecare an de studiu). Dacă media anilor de şcolaritate şi rata de cuprindere şcolară sunt incluşi în sistemul de indicatori sociali, anii aşteptaţi de şcolaritate este un indicator nou. Pe de-o parte, consider că în anul 1991 nu ar fi trebuit introdus indicatorul MAŞ, atâta timp cât nu se dispunea de date recente, care să prezinte încredere. Or, tocmai acesta a fost şi motivul pentru care s-a renunţat în 1995 la indicatorul respectiv. La rândul său, indicatorul RCŞ este unul relevant şi nu ar fi trebuit înlocuit. De altfel, AAŞ se calculează având în vedere RCŞ, numai că primul indicator reprezintă, mai degrabă, un potenţial, pe când al doilea redă situaţia curentă. Cât priveşte indicatorul MAŞ, acesta îşi poate disputa relevanţa cu indicatorul RA, dar ei exprimă realităţi relativ diferite, astfel RA, este semnificativ pentru a evidenţia proporţia persoanelor adulte care au o anumită şcolaritate, chiar dacă nu întotdeauna este vorba de o alfabetizare funcţională, precum şi a aceleia rămase în afara sistemului de învăţământ, iar acest fenomen este încă prezent în societate şi în unele cazuri chiar se amplifică. Acelaşi lucru se poate spune şi despre RCŞ, el evidenţiază atât participarea la educaţie a celor de vârstă şcolară, cât şi proporţia celor rămaşi în afară. La rândul său, MAŞ arată nivelul de pregătire al populaţiei. Ca orice medie, însă, nu relevă diferenţele de structură (medii asemănătoare pot fi alcătuite din valori foarte diferite). Poate, mai indicat ar fi fost ca la calculul indicelui educaţiei să fie incluşi toţi trei indicatorii pe care îi consider a fi de bază, şi anume: rata de alfabetizare, rata de cuprindere şcolară şi media anilor de şcolaritate. Efectele schimbărilor din structura IDU asupra României au fost diferite. Astfel, în privinţa mediei anilor de şcolaritate, introdusă în HDR 1991, cu valoare de 6,6 ani, corespunzătoare, de fapt, anului 1980, aceasta a redus substanţial valoarea IDU anilor de referinţă (1980–1990). În HDR 1992, de data aceasta toate valorile se raportează la anul 1990, valoarea MAŞ a fost de 7,8 ani, prin urmare IDU creşte, dar în HDR 1993, tot pentru anul 1990, MAŞ-ul cu care s-a lucrat a fost de numai 7,0 ani (IDU scade din nou). În HDR 1994 (IDU corespunzător 5 PERFORMANŢA ROMÂNIEI ÎN DOMENIUL DEZVOLTĂRII UMANE 281 anului 1992), MAŞ-ul cu care se lucrează este de 7,1 ani, s-ar spune că s-a intrat în normalitate; nu este însă deloc aşa. În HDR 1995, cu date raportate din nou la anul 1992, s-a înlocuit media anilor de şcolaritate cu rata de cuprindere şcolară (RCŞ, indicator cu valoare mult mai slabă în anul 1992 faţă de cea de dinainte de 1989, pentru că în anul 1990 s-a renunţat la învăţământul obligatoriu de 10 ani şi s-a revenit la învăţământul obligatoriu de 8 ani). Reintroducerea „mediei anilor de şcolaritate”, în 2010, a avantajat România, comparativ cu valorile ratei de cuprindere şcolară. Schimbări s-au produs şi prin înlocuirea PIB-ului cu Venitul Naţional Brut (VNB). Este evident că aceasta din urmă exprimă mai bine standardul economic al populaţiei, întrucât PIB-ul reprezintă valoarea bunurilor şi serviciilor produse într-o ţară, iar VNB-ul este egal cu valoarea PIB din care se scad veniturile primare vărsate în străinătate de către unităţile nerezidente şi este mărit cu veniturile primare primite de unităţile rezidente de la restul lumii (vezi Anuarul Statistic al României). Aceste definiţii sunt utilizate, de altfel, şi în HDR 1990, pentru că de atunci s-au evidenţiat diferenţele între cei doi indicatori. Prin urmare, pentru o ţară VNB (numit şi Produs Naţional Brut) este identic cu PIB doar dacă nu ar fi ieşiri şi intrări de tipul celor menţionate (o ţară autarhică), sau acestea ar fi egale. El este însă mai mic, atunci când ieşirile sunt mai mari decât intrările şi invers, resursele materiale ale unei ţări cresc dacă intrările sunt mai mari. În România, VNB-ul este mai mic decât PIB-ul (500 miliarde lei, faţă de 514 miliarde lei, în anul 2010, INS, 2010). De reţinut faptul că şi aceşti doi indicatori economici sunt de natură macro, ei exprimând mărimea resurselor materiale şi nefiind relevanţi pentru distribuţia veniturilor populaţiei. De asemenea, în 2010 s-au modificat şi formulele de calcul ale indicelui educaţiei şi IDU, prin înlocuirea mediei aritmetice cu media geometrică, încercându-se, astfel, să se dea o putere egală fiecărei dimensiuni în formula indicilor, fără a avea loc compensări între ele. Unele modificări s-au mai operat şi în 2011, iar în urma acestora, rezultatele nu mai pot fi comparate de la un an la altul. La rândul său, complicarea formulelor le face dificil de receptat, cu atât mai mult în analiza inegalităţilor, unde se lucrează şi cu media armonică. Aplicarea noii metodologii şi retroactiv pe câţiva ani este de ajutor, dar nu suficient. Recalcularea s-a efectuat începând cu anul 1980, dar nu pentru toate ţările prezente în HDR 2011. Astfel, pentru 1980 calculul este făcut pentru 106 ţări, pentru 1985 sunt cuprinse 110 ţări, iar pentru anul 1990, 123 de ţări (din cele 160 cuprinse în HDR 1992 cu datele pentru 1990). Evident că fostele ţări socialiste care s-au dezmembrat nu se mai regăsesc în calculele pe anii 1980–1990, numai că ţări care şi-au păstrat identitatea au situaţii diferite. România este prezentă doar din 1990, în timp ce Ungaria şi Bulgaria sunt incluse din 1980, pe când Polonia apare la recalculare numai din 1995. 282 IOAN MĂRGINEAN 6 Încheind discuţia despre indicatorii componentelor IDU şi calculului acestuia considerăm că nu este lipsită de temei bănuiala că frecventele modificări sunt şi rezultatul exercitării influenţelor de putere în instituţia ce patronează elaborarea RDU, schimbării echipelor de lucru, şi/sau pentru a se încerca să se demonstreze eficacitatea unor programe de asistenţă pentru ţările sărace, deşi situaţia reală putea rămâne relativ asemănătoare. Cert este că modificările din 2010 reduc diferenţele dintre ţările bogate şi cele în curs de dezvoltare. Vom reda în continuare metodologia de lucru utilizată în 2011, pentru a se putea apoi analiza rezultatele acestui demers. Astfel, la calculul indicelui speranţei de viaţă la naştere, standardizarea pe spaţiul 0–1 s-a realizat prin luarea în considerare a valorii maxime la nivel mondial înregistrată în perioada 1980–2011 (83,4 ani, Japonia, 2011), valoarea minimă a fost stabilită la 20 de ani (mult timp s-a lucrat cu un maxim considerat ţintă, şi anume, 85 de ani şi cu un minim de 25 de ani, dar minimul real a fost de 47,8 ani – Sierra Leone). Ajustările de acest fel se înscriu în intenţia generală de a reduce diferenţele între ţări. Pentru media anilor de şcolaritate şi ani aşteptaţi de şcolaritate maximul mondial a fost de 13,1 ani (R. Cehă, 2005) pentru primul indicator, iar pentru al doilea valoarea maximă a fost limitată la 18 ani, socotindu-se numărul anilor de şcoală de la clasa întâi la terminarea facultăţii (în 2010 s-a lucrat cu maximul real, adică 20,6 ani, Australia, 2010). Minimul a fost considerată valoarea 0 pentru ambii indicatori, pe considerentul că se poate trăi şi fără şcoală. În realitate, minimul mondial pentru MAŞ nu a fost prea departe de 0, respectiv 1,2 ani (Mozambic) şi nici pentru AAŞ (4,8 ani, Eritreea), ceea ce se poate constitui într-un semnal favorabil pentru viitor, deşi valoarea ca atare este încă extrem de mică. Între ţările cu DU scăzută se înregistrează însă şi niveluri ale AAŞ de 11 ani (Liberia, Kenya, Timor). Cât priveşte indicele pentru standardul economic, determinarea valorii lui urmează o metodologie mult mai complicată. Aşa cum s-a procedat şi anterior cu PIB-ul, mai întâi are loc operaţia de aducere a valorilor PNB pe locuitor din monedele ţărilor la preţuri curente la o bază comună de exprimare. Aceasta nu se face prin cursul de schimb, ci prin calculul aşa-numitei Parităţi a Puterii de Cumpărare (PPC), pe baza preţurilor produselor şi serviciilor dintr-o ţară raportate la cele din SUA (preţuri constante, 2005) şi exprimat în dolari SUA (în anul 2010 s-au folosit preţurile din 2008). Evident că în ţările în care preţurile coincid cu cele din SUA, valorile VNB/loc. la PPC rămân la nivelul nominal. În ţările unde preţurile sunt mai mici, VNB/PPC real este mai mare decât valoarea nominală şi invers, preţurile mai mari reduc valoarea VNB-ului nominal. De reţinut că prin actualizarea calculului PPC în 2005 (vechiul calcul data din anul 1990), situaţia României a fost mai bine reflectată, nivelul PIB pe locuitor la PPC a crescut, pentru că preţurile din ţară au fost şi sunt mai mici decât în ţara de referinţă (SUA). Dacă anterior s-au adoptat şi ajustări ale veniturilor acelor ţări ce depăşesc un anumit prag, fie printr-un algoritm de limitare succesivă în funcţie de mărimea lor, fie ca 7 PERFORMANŢA ROMÂNIEI ÎN DOMENIUL DEZVOLTĂRII UMANE 283 plafonare, pe considerentul că, peste o anumită limită, venitul nu mai influenţează dezvoltarea umană, ulterior s-a renunţat la ajustarea veniturilor, astfel că din 2010 se lucrează cu valorile reale la PPC. În formula de calcul al indicelui VNB nu intră direct aceste sume, ci se utilizează transformarea logaritmică a lor, încă din 1990. Prin aceasta, raportul dintre veniturile ţărilor se reduce într-o manieră deosebit de abruptă (astfel că nici nu erau necesare ajustările): rapoartele de ordinul de 1 la zeci, sute şi chiar la o mie se reduc la valoarea de 1 la 2 sau la cel mult 1 la 2,5. Pentru anul 2011, VNB/ locuitor la PPC maxim la nivel mondial a fost de 107 721 $ (Quatar), iar minimul a fost stabilit la 100 $ (deşi minimul real din perioada de referinţă a fost de 163 $ – Zimbabwe, 2008 – şi cu această valoare s-a lucrat în HDR 2010). În anul următor s-a considerat însă că ar fi mai întemeiat să se adopte minimul de 100 $ locuitor la PPC, pentru că, oricum, rămâne venit de subzistenţă nemăsurat, iar la nivel mondial în cazul femeilor minimul respectiv avea această valoare. Pentru sumele menţionate anterior ale VNB maxim şi minim, valorile logaritmilor sunt de 5,03; 2,21 şi 2,0, aşa încât rapoartele de 1 la 660 şi 1 la 1077 au fost reduse la cele de 1 la 2,2 şi de 1 la 2,5. În continuare se determină valoarea celor patru indici primari (Ip) pentru fiecare ţară după formula: valoarea indicatorului ţării – minimul mondial Ip = maximul mondial – minimul mondial Aşa cum am menţionat, pentru primii indicatori se utilizează direct valorile în ani, iar pentru al patrulea (VNB-ul) se lucrează cu transformările logaritmice ale sumelor exprimate pe locuitor la PPC. Cât priveşte indicele educaţiei pentru o ţară, acesta se calculează acum prin intermediul mediei geometrice a indicilor primari (radical din indicii primari). Tot aşa, IDU se determină ca medie geometrică a indicilor primari ai speranţei de viaţă la naştere şi VNB-ului, şi ai indicelui de educaţie. La începutul proiectului (1990–1993) calculul IDU s-a efectuat în trei etape. Astfel, mai întâi s-au calculat indicii de deprivare pentru fiecare dintre cele trei componente: maximul mondial – valoarea indicatorului ţării Id = maximul mondial – minimul mondial Ulterior s-a determinat indicele deprivării medii (Idm = media aritmetică a indicilor pe componente), pentru ca în etapa a treia, să se obţină IDU scăzând valoarea deprivării medii din cifra 1 (IDU = 1 – Idm). Începând cu 1994 şi până în 2009 inclusiv, IDU se calculează direct din indicii componentelor ca media aritmetică şi este evident că diferenţa până la valoarea 1 reprezintă deprivarea. 284 IOAN MĂRGINEAN 8 Faptul că formulele de calcul ale IDU, adoptate pe parcurs, reduc valorile la vârful ierarhiei mondiale şi le cresc pe cele de la bază poate fi exemplificat foarte simplu. Astfel, valoarea cea mai mare a IDU la nivel mondial în perioada 1990– 2011 s-a înregistrat în Japonia: IDU = 0,996 (aproape fără nici o deprivare) pentru anii 1985–1987 (UNDP, 1990). În acelaşi timp, valoarea cea mai mică a fost de 0,048 (Sierra Leone; 10 ţări se situau sub 0,100). După metodologia ultimă, la un interval de 26 de ani, valoarea maximă scade la 0,943 (Norvegia, 2011), iar cea minimă pentru aceeaşi perioadă se situează la 0,204 (Mali). În primul caz este o diminuare cu 5,3%, iar în al doilea o creştere de 4,2 ori. Dacă avem în vedere ce s-a întâmplat cu ţările situate la nivelul maxim şi minim la începutul perioadei, constatăm că după noua metodologie, Japonia cobora cu valoarea IDU la 0,803 (o reducere cu 27%, cu poziţia opt în clasamentul mondial), iar Sierra Leone urca la 0,248 (o creştere de cinci ori). În paragraful următor ne vom îndrepta atenţia asupra situaţiilor înregistrate în România în privinţa dezvoltării umane, inclusiv prin sesizarea schimbărilor aduse de înlocuirea indicatorilor pentru componentele IDU şi valorile acestuia, iar în ultima parte ne vom referi la problematica inegalităţilor în domeniul dezvoltării umane. TENDINŢE ÎN DEZVOLTAREA UMANĂ ÎN ROMÂNIA Obiective şi metodologie de lucru în evidenţierea performanţei României în dezvoltarea umană Prin analiza tendinţelor în dezvoltarea umană (DU) în România, suntem interesaţi să urmărim, în primul rând, performanţa ţării începând cu valorile indicatorilor pe componentele IDU şi mărimea acestuia din urmă. În al doilea rând, avem în vedere comparaţiile cu media IDU a ţărilor foarte avansate în privinţa dezvoltării umane, dar, în unele cazuri, şi cu maximul mondial. Fără îndoială că atât pentru durata vieţii, cât şi pentru educaţie, maximele mondiale pot fi plauzibile şi pentru România. Acest fapt nu mai este valabil în cazul VNB, deoarece valorile maxime sunt mai degrabă excepţii şi variază mult de la un an la altul. În cazul celorlalţi indicatori, valorile atinse la un moment dat sunt rezultatul unor evoluţii din aproape în aproape. De asemenea, ne vom îndrepta atenţia şi spre ţările vecine şi, pe un plan mai general, spre ţările în care au existat regimuri politice comuniste. Dacă primele comparaţii ne ajută să ne raportăm la ţintele plauzibile şi să măsurăm distanţele la care se situează România, ultimele comparaţii sunt mai degrabă bivalente, deoarece se va identifica rămânerea în urmă a României faţă de cele mai multe ţări europene care au avut regimuri comuniste, dar şi posibilul avans important faţă de unele dintre ele. Aşa cum avertizează şi autorii Rapoartelor, comparaţiile directe prin ierarhia rangurilor IDU sunt înşelătoare atât timp cât 9 PERFORMANŢA ROMÂNIEI ÎN DOMENIUL DEZVOLTĂRII UMANE 285 numărul ţărilor incluse este diferit pe ani. În legătură cu ţările listate în HDR, trebuie făcută precizarea că aceasta este dependentă de disponibilitatea informaţiilor necesare. Dacă în 1990 s-au întocmit tabele distincte în funcţie de numărul populaţiei: peste un milion de locuitori (130 ţări), sub un milion (32 ţări), în anii următori au fost enumerate laolaltă toate ţările, chiar şi cele deosebit de mici. Evident că în aceste condiţii rangul ocupat de o ţară se relativizează (Liechtenstein, cu 35 mii locuitori, este înaintea Germaniei, care are 80 milioane de locuitori). Mai mult, se întâlnesc şi cazuri în care două sau chiar trei ţări au aceeaşi valoare a IDU, iar la ierarhizarea lor se au în vedere şi valorile indicilor pe componente, aşa încât este de luat în seamă şi a câta valoare din ierarhie este deţinută de ţara a cărei performanţă se analizează. Poziţionarea României în HDR, 2011 Aşa cum am menţionat deja, în anul 2011 (ca şi în 2010), indicatorii pentru componente IDU au fost Speranţa de viaţă la naştere (SVN), Media anilor de şcolaritate (MAŞ) (populaţia adultă de 25 ani şi peste), Anii aşteptaţi de şcolaritate (AAŞ), Venitul Naţional Brut (VNB) pe locuitor la PPC. Dintre aceşti patru indicatori, situaţia cea mai favorabilă a României, pentru anul 2011, se referă la Media anilor de şcolaritate şi anume 10,4 ani, fiind o valoare bună, care situează ţara noastră la poziţia 32 din 187 ţări, împreună cu alte patru state (Spania, Kazahstan, Islanda şi Andorra). Ca ordine de mărime, valoarea indicatorului este a 18-a pe plan mondial (valoarea cea mai mare fiind de 12,6 ani în Norvegia, urmată de Noua Zeelandă – 12,5 ani şi SUA – 12,4 ani). În nicio altă clasificare în domeniul dezvoltării umane România nu a avut o poziţie mai bună decât în cazul acestui indicator (centila 84). Diferenţa faţă de maximul mondial este, totuşi, de 2,4 ani, ceea ce este mult. De semnalat că în anul 2010 acest indicator avea, în cazul României, valoarea de 10,6 ani, dar a fost revizuit ulterior. Al doilea indicator cu valoare bună este Anii aşteptaţi de şcolaritate (AAŞ). Mărimea acestui indicator este de 14,9 ani, a 19-a valoare la nivel mondial (împreună cu Slovacia) fiind precedată de 37 de ţări (centila 80). În anul 2010, valoarea indicatorului a fost uşor mai mare (14,8 ani). Deci şi în această privinţă clasificarea României este una bună. De această dată, primul loc în ierarhia mondială este deţinut de mai multe ţări care au atins limita impusă de 18 ani (Australia, Noua Zeelandă, Irlanda, Islanda). Surprinzător, la poziţia a doua este Cuba (cu 17,5 ani). De altfel Cuba secondează România în privinţa mărimii IDU în 2011, datorită expansiunii învăţământului, în ultimul timp, dar şi datorită valorii mai mari a speranţei de viaţă la naştere, PNB este însă deosebit de mic. Indicatorul la care România înregistrează a treia poziţie din cei patru analizaţi, este Speranţa de viaţă la naştere (SVN), cu o performanţă mult mai mică, şi anume, a 48-a ţară la nivel mondial (centila 75) şi este precedată de 71 de ţări, 286 IOAN MĂRGINEAN 10 valoarea indicatorului fiind de 74 ani (73,2 ani în 2010). Pe primul loc se situează Japonia, cu 83,4 ani, urmată de Hong Kong (82,8 ani) şi Elveţia (82,3 ani). În prima ediţie a HDR, din 1990, speranţa de viaţă la naştere în România (anul 1987) era de 71 de ani, maximul mondial fiind de 78 ani (Japonia). După cum se constată, ecartul dintre cele două ţări creşte de la 7 ani la 9,4 ani. Creşterea duratei vieţii în România, atât cât s-a realizat în cei 24 de ani, este într-o anumită măsură legată de reducerea mortalităţii infantile de la 27 la mie la 10 la mie, valoare care este, totuşi, de trei ori mai mare decât în ţările foarte dezvoltate (INS, 2011). În fine, locul patru în ceea ce priveşte performanţa ţării se referă la Produsul Naţional Brut (PNB). Cu 11 046 $ /locuitor PNB-ul la Paritatea Puterii de Cumpărare (PPC), România ocupă poziţia 70 (doar la centila 63, tot acesta este şi rangul valorii respective). În 2010, PNB/locuitor PPC era de 12 844 $, iar în 2009 a fost de 14 460 $, cu 8% sub nivelul anului 2008 (World Bank, 2011). În acest context trebuie reamintit că actualizarea calculelor pentru anul 2008 a însemnat o creştere substanţială a PIB/PNB, prin faptul că în ţară preţurile au rămas mai mici. Este de aşteptat ca atunci când se va publica numărul populaţiei României, de circa 20 milioane la Recensământul din 2011 faţă de 21,4 în statisticile oficiale, va rezulta un VNB pe locuitor mai mare cu cel puţin 700 $ . Mărimea maximă a PNB/locuitor la PPC este o excepţie, de 107 721 $ (Qatar). Urmează la mare distanţă Liechtenstein (83 717 $) şi Emiratele Arabe Unite (59 993 $). Deci, în fruntea ierarhiei mondiale regăsim ţări cu resurse mari de petrol şi gaze. Ca o curiozitate, semnalăm creşterea cu 27% a PNB-ului în cazul Qatar-ului, în 2011, comparativ cu 2010, când avea 79 426 $ şi ocupa locul al doilea după Liechtenstein (81 011 $). În perioada de referinţă, indicatorul standardului economic exprimat în valoarea PIB a urmat o evoluţie sinuoasă în România, cu scăderi în prima parte, ceea ce a afectat şi mărimea IDU. Astfel, valoarea de 3 000 $ locuitor la Paritatea Puterii de Cumpărare (la nivelul anilor 1985–’88) a scăzut la 2 800 în anul 1990, pentru a începe să se redreseze din anul 1993 şi să se înregistreze creşteri pe intervalul 2000–2009, pentru ca apoi să fie iarăşi în declin. În privinţa acestui indicator, diferenţierea faţă de maximul mondial dar şi de următoarele valori este nerelevantă. Vom arăta însă că în Germania valoarea respectivă este de trei ori mai mare, în Franţa de 2,7 ori, în Italia de 2,5 ori, în Slovenia de 2,1 ori. De fapt, VNB în România este cel mai mic faţă de toate ţările UE. De asemenea este mai mic decât cele ale Serbiei şi Ucrainei. Cât priveşte mărimea IDU, România deţinea, în clasamentul ţărilor pe anul 2011, poziţia 50 (centila 74) şi a 42-a valoare la nivel mondial, cu 0,781 (84% din maximul de 0,943, Norvegia), la o distanţă de 0,162. Poziţia deţinută de România la valoarea IDU este în imediata vecinătate a ţărilor considerate cu DU foarte înaltă (primul sfert din totalul ţărilor, adică 47 din 187). Distanţa faţă de ultima ţară din această categorie este de 0,012 (Barbados), iar faţă de media ţărilor cu DU foarte 11 PERFORMANŢA ROMÂNIEI ÎN DOMENIUL DEZVOLTĂRII UMANE 287 înaltă este de 0,108. Dacă luăm ca reper valoarea medie a IDU pentru ţările cu DU înaltă (tot 47 ţări), la care aparţine şi România, nivelul ţării este cu 0,040 mai mare. În clasamentul mondial al grupei ţărilor cu DU înaltă, România este precedată imediat de un mic stat din Pacific, Palau (introdus în 2011, şi care are 21 mii locuitori) şi de Uruguay, iar trei poziţii după România sunt deţinute de: Cuba, Seychelles şi Bahamas. Dacă ne referim la anul 2010, calculul iniţial plasa România tot la poziţia 50, cu a 45-a valoare mondială (0,767), împreună cu Croaţia, dar care în 2011 trece înaintea României, ca şi Uruguay, de altfel. Recalcularea IDU, efectuată în 2011 pentru 2010, dă o valoare pentru România de 0,779, tot poziţia 50, însă a 39-a valoare (împreună cu Palau), iar Croaţia se situează în faţa României şi pentru anul 2010. De notat că la vârful ierarhiei mondiale, în privinţa IDU, se situează ţări de pe trei continente. Astfel, după Norvegia urmează Australia (0,929), Olanda împreună cu SUA (0,910) şi apoi un grup de trei ţări: Noua Zeelandă, Canada şi Irlanda (toate cu 0,908). Germania se află pe poziţia a 9-a (cu a 5-a valoare, de 0,905), Suedia pe poziţia 10 (valoarea a 6-a, de 0,904). Urmează Elveţia şi apoi Japonia, cea mai bine plasată ţară asiatică. Neaşteptat, poate, Franţa este doar pe poziţia a 20-a, iar Marea Britanie este listată la poziţia 28, după R. Cehă, cea mai bine plasată ţară fostă socialistă (IDU = 0,865). Referitor la aceste ţări, mai reţine atenţia situarea Rusiei doar pe poziţia 66 (cu IDU = 0,755, în anul 2011), cu valori mici la speranţa de viaţă la naştere, de 68,8 ani, dar şi ale mediei anilor de şcolaritate (9,8 ani), iar VNB-ul = 14 561 $/locuitor la PPC. De asemenea, Ucraina este doar la poziţia 76 (0,729). Ea are valoare mică tot la SVN (68,5 ani), dar şi la VNB (6 175 $/loc./PPC). O situaţie am spune dramatică, imediat după Mongolia, o are R. Moldova (IDU = 0,661), la poziţia 111 (SVN este de 69,3 ani, media anilor de şcolaritate este de 9,7 ani, iar valoarea VNB de numai 3 058 $/locuitor la PPC). O ultimă menţiune o facem pentru China. Şi această ţară, cu populaţia cea mai numeroasă din lume şi care a cunoscut un ritm mai înalt de creştere decât alte ţări aflate la acelaşi nivel în 1990, se situează încă pe un loc foarte modest, şi anume poziţia 101 (IDU = 0,687, SVN este de 73,5 ani, MAŞ-ul este de abia de 7,5 ani, AAŞ de 11,6 ani şi VNB de 7 744 $/locuitor la PPC). Un alt aspect de interes se referă la evoluţia IDU pentru România în perioada 1990–2011, aşa cum este evidenţiată de calculul din anul 2011. Astfel, în intervalul 1990–2011 ritmul anual de creştere a fost de 0,52. Pentru raportarea mondială, trebuie avut în vedere faptul că, la creşteri egale în valori absolute, ritmul este mai mare acolo unde baza de plecare este mai scăzută, decât dacă se pleacă de la valori mai mari. Aşa încât vom face trimitere în primul rând la ţările care erau în vecinătatea României în anul 1990. Faţă de grupul cu IDU uşor mai mare (0,706–0,712), Kuwait, Ungaria şi Portugalia, ritmul de creştere al IDU României este mai mare doar faţă de ţara arabă (care a suportat şi o invazie şi nu s-a mai redresat). De altfel, 288 IOAN MĂRGINEAN 12 dintre cele 37 de ţări cu DU foarte înaltă, din totalul de 123 la care s-a realizat recalcularea pentru anul 1990, aflate deasupra României, 20 au realizat ritmuri anuale de creştere mai mari. Acest fapt arată slăbiciunea României înregistrată în primul deceniu de tranziţie la economia de piaţă, dar şi ca urmare a unor decizii politice greşite, cum a fost renunţarea la învăţământul obligatoriu de 10 ani. Principalii performeri sunt Coreea de Sud, Emiratele Arabe şi Spania (0,91; 0,97; 0,76). Pentru intervalul 2000–2011, performanţa României este una bună. De această dată ritmul de creştere a IDU este al doilea ca mărime (0,95) dintre toate ţările care aveau DU foarte înaltă, fiind depăşită doar de Emiratele Arabe (1,06). Ritmul de creştere înregistrat în România este mai mare şi decât al ţărilor al căror IDU este specific ţărilor cu DU înaltă (0,698–0,783). Doar patru ţări din această a doua categorie au înregistrat un ritm de creştere IDU mai mare (Cuba – 1,19; Kazahstan – 1,15; Venezuela – 1,04; Iran – 0,97). Altfel spus, din primele 94 de ţări în ierarhia IDU, România a înregistrat a şasea valoare a ritmului de creştere a acestuia. Să urmărim însă mai îndeaproape cum a evoluat în timp valoarea IDU în România după recalculările din 2011. Putem identifica patru perioade şi anume: 1990–1995 – scăderea IDU de la 0,700 la 0,687, din cauza deteriorării ratei de cuprindere şcolară şi a PIB-ului; 1996–2000 – se reface valoarea pierdută a IDU şi se ajunge la 0,704; perioada 2000–2008 se înregistrează o creştere importantă a IDU (0,778 în 2008) 2009–2011 – stagnarea valorii IDU. Să mai reţinem în acest context al analizei că printr-un calcul special s-a pus în evidenţă influenţa venitului asupra valorii IDU. Mai exact, s-a calculat pentru anul 2011 şi un IDU noneconomic. În cazul României acesta din urmă este cu 7,7% mai mare decât IDU general (0,841 faţă de 0,781). Prin valoarea IDU noneconomic România se situează la poziţia 33 din cele 187 ţări claisificate (centila 82). IDU noneconomic mai mare decât IDU general este specific ţărilor dezvoltate care au valori înalte la toţi indicatorii. Primele trei locuri la IDU noneconomic sunt deţinute de Australia (0,979), Noua Zeelandă (0,978) şi Norvegia (0,975). Câştigă poziţii mai bune şi ţările cu VNB modest sau chiar redus dacă indicatorii noneconomici sunt mai buni. Primul exemplu amintit deja, este Cuba, cu locul 20 (0,904), dar şi multe alte ţări, inclusiv Federaţia Rusă, Ucraina, R. Moldova şi China. Pe de altă parte, ţările în care VNB nu este însoţit de niveluri foarte înalte ale indicilor noneconomici pierd poziţii din clasificările iniţiale. Pe ansamblu, valorile IDU noneconomic sunt mai mari. La ambele extreme ecartul dintre cei doi indici este de 0,036 (0,979–0,943 şi respectiv 0,320–0,286), dar în valori procentuale diferenţele se măresc de la o creştere de 3,7%, în primul caz, la 15,5%, în al doilea caz. Punerea faţă în faţă a valorilor IDU şi a poziţiei României în raport cu maximul mondial, respectiv media ţărilor cu DU foarte înaltă, ne ajută să întregim constatările anterioare, pentru cele patru perioade. 13 PERFORMANŢA ROMÂNIEI ÎN DOMENIUL DEZVOLTĂRII UMANE 289 Tabelul nr. 1 Valorile IDU ale României rezultate din calculele HDR iniţiale şi ale celor din 2011 Calculul iniţial Calculul 2011 Proporţia IDU Proporţia Proporţia Anul (anii) din media Valoare Valoare IDU IDU din de referinţă ţărilor cu DU IDU IDU maximul maximul foarte înalte iniţial mondial mondial ’85–’87 0,863 86 ’80, ’85, ’90 0,762* 77 1989–1990 0,733 75 1990 0,709 72 0,700 80 86 1992 0,729 78 1992 0,703* 74 1994 0,738 78 1995 0,748 78 0,687 77 82 1996 0,767 80 1997 0,752 80 1998 0,770 83 1999 0,772 82 2000 0,775 82 0,704 77 82 2001 0,773 82 2002 0,778 81 2003 0,792 82 2004 0,805 83 2005 0,813* 84 0,748 79 85 2006 – – 0,757 80 86 2007 0,837 86 0,767 81 87 2008 – – 0,778 82 88 2009 – – 0,778 82 88 2010 0,767* 81 0,779 82 88 2011 – – 0,781 83 89 Sursa: UNDP, 1990–2011. *) s-au efectuat modificări importante (introducere, schimbare de indicatori, modificări în formula de calcul IDU). Desigur, nu trebuie să pierdem din vedere faptul că schimbările de indicatori şi ale formulelor de calcul al indicilor nu schimbă realitatea, de fapt. Indicatorii rămân valabili, ca şi IDU, valorile vechi nu sunt înlocuite de cele noi, dar evident că exprimă conţinuturi diferite. Interpretările se impun a fi făcute în legătură cu schimbările introduse la un moment dat. Seriile de date sunt comparabile direct pe intervale de timp în care indicatorii şi calculele sunt identice (acest aspect este valabil pentru anii cuprinşi între semnele din tabelul care marchează schimbările. După cum se constată, intrările corespunzătoare anilor 1985–1987 şi 2010 sunt singulare. Scăderea IDU, la intrarea 1980, ’85 şi ’90 din tabel, are loc din cauza introducerii indicatorului media anilor de şcolaritate, dar şi a reducerii PIB-ului în 290 IOAN MĂRGINEAN 14 anul 1990 (la 2 800 $/locuitor la PPC, faţă de 3 000 $ în anul 1989). Cât priveşte intrarea 1989–’90, valoarea IDU este distorsionată de faptul că s-a lucrat cu un nivel al indicatorului media anilor de şcolaritate de 7,8 ani, care apoi a fost corectat la 7,0 ani. Pentru anul 1992 sunt două valori, pentru că în două Rapoarte succesive (HDR din 1994 şi HDR din 1995) s-a lucrat, pentru primul, cu media anilor de şcolaritate, iar pentru al doilea, cu rata de cuprindere şcolară, care a avut ca efect reducerea IDU, astfel încât se înregistrează cea mai mică valoare a acestuia din întreaga serie a Rapoartelor iniţiale. Raportarea valorilor naţionale la maximul mondial furnizează, totuşi, un reper consistent pe toată perioada analizată. Ţinând cont de toate aceste aspecte, constatăm că seria datelor iniţiale urmează, în mare, aceleaşi tendinţe cu cele cuprinse în HDR 2011, deşi valorile ca atare sunt diferite, mai ales în ceea ce priveşte nivelurile IDU, dar şi a proporţiilor acestora raportate la maximul mondial. În ambele serii de date este cuprinsă căderea de după 1990, iar refacerea raportului faţă de maximele mondiale se produce de abia în anii 2006–2007. Referindu-ne la viitor, un prim obiectiv pentru România este plasarea în rândul ţărilor cu DU foarte înaltă. Media IDU a ţărilor cu DU foarte înaltă se poate constitui în a doua ţintă. Evident, se pune, în primul rând, problema reducerii distanţei de 11 puncte procentuale faţă de această medie. Un ultim reper se referă la maximul mondial. De această dată, este neplauzibilă aşteptarea ca România să atingă valoarea respectivă, dar se poate reduce decalajul, fenomen vizibil, dealtfel, în ultimul deceniu (distanţa s-a redus de la 23 la 17 puncte procentuale). INEGALITAŢI ÎN DEZVOLTAREA UMANĂ ÎN ROMÂNIA Introducere Am specificat şi anterior faptul, cunoscut de altfel, că valorile globale referitoare la anumite fenomene şi procese sociale nu acoperă întregul câmp informaţional relevant, pentru că nu surprind distribuţiile pe categorii de populaţie. Acest aspect a fost avut în vedere, într-o oarecare măsură, la elaborarea IDU, aşa încât, s-au utilizat atât statistici specifice, după cum s-au şi calculat indici prin care se exprimă inegalităţile în DU dintr-o ţară. Un prim aspect pe care îl prezentăm aici se referă la ajustarea IDU pentru inegalitate: IDU-AI. Pentru determinarea IDU-AI se calculează mai întâi indicii ajustaţi pe componente, fie la nivel individual (educaţie şi venit disponibil), fie pe grupe de vârstă (SVN). Pentru a realiza cele consemnate, se urmăreşte măsurarea inegalităţii pe dimensiuni, prin raportul dintre media geometrică şi cea aritmetică a indicatorilor acestora. Apoi se ajustează indicii dimensiunilor IDU cu valorile obţinute anterior pentru inegalitate, iar în final se calculează IDU-AI, ca media geometrică a indicilor ajustaţi ai dimensiunilor (UNDP, 2011). 15 PERFORMANŢA ROMÂNIEI ÎN DOMENIUL DEZVOLTĂRII UMANE 291 Totodată, se mai pun în evidenţă şi alţi indicatori de inegalitate, cum sunt cei din aria veniturilor populaţiei (raportul interquantile, indicele Gini). Al doilea demers de analiză avut în vedere priveşte inegalitatea de gen. Pentru aceasta se iau în considerare cinci indicatori. La ajustarea IDU pentru inegalitate, problema care se poate ridica este complexitatea demersului, dar el este îndreptăţit şi se bazează pe elaborări de prestigiu în studiul inegalităţilor (Atkinson). De această dată însă, observaţiile privesc chiar selecţia indicatorilor. Mai exact, se iau în considerare pentru a măsura inegalitatea socială de gen, doi indicatori care sunt specifici doar femeilor: rata mortalităţii materne şi rata fertilităţii la adolescente (de fapt, la tinerele de 15–19 ani). Fără nici o îndoială că aceşti indicatori analizaţi distinct pentru femei sunt de relevanţă mare. În plus, este important să se poată urmări progresul în prevenirea riscurilor respective, iar accesul la îngrijire medicală şi la un anumit tip de educaţie face posibilă reducerea substanţială a acestor riscuri. În calcul autorilor HDR se consideră că, sub valoarea de 10 decese maternale la 100 mii naşteri, riscul este întâmplător. De asemenea, se fixează şi o limită maximă, la 1 000 decese la 100 mii de naşteri, limită care este deja atât de gravă încât nu mai sunt relevante valorile superioare acesteia. Rata fertilităţii adolescentelor se exprimă prin numărul de naşteri la vârsta de 15–19 ani la 1 000 de femei de această vârstă. Consider că un astfel de indicator de risc ar trebui să se calculeze pentru tinerele minore (sub 18 ani), ceea ce ar fi mult mai relevant decât cel avut în vedere în HDR. Ceilalţi trei indicatori sunt proprii ambelor sexe şi se pot urmări inegalităţile: proporţia persoanelor care deţin cel puţin pregătire gimnazială (nivelul secundar I), prezenţa pe piaţa muncii şi proporţia locurilor în Parlament. Şi la acest al doilea grup de indicatori merită să insistăm puţin. Prin includerea participării pe piaţa muncii (indicatorul se exprimă prin proporţia populaţiei de vârstă activă care este ocupată, fie că lucrează sau este în căutarea unui loc de muncă), se presupune că cele două sexe ar trebui să fie egal prezente pe piaţa muncii (altfel avem de-a face cu inegalitate), or acest lucru este problematic. În perioadele pre- şi postnatale, femeile nu pot fi şi cu copiii şi pe piaţa muncii. Un alt aspect ce nu ar trebui incriminat priveşte posibila opţiune a unor femei pentru a se dedica familiei. Or, acest statut se include în economia casnică, este adevărat, însă, necuantificată. În calitatea respectivă, persoanele (femei sau bărbaţi, dar nu este nevoie să fie în proporţii egale) îşi pot valorifica potenţialul de dezvoltare şi pot participa la viaţa publică. Un indicator mai relevant pentru a urmări inegalitatea pe piaţa muncii ar fi proporţia şomerilor, pe cele două sexe, deci, accesul pe piaţa muncii pentru cei care solicită acest lucru. Alţi indicatori se pot referi la recompensa muncilor cu acelaşi grad de complexitate şi risc, la proporţia deceselor intervenite în timpul muncii etc. Deci, concluzionez că, din cei cinci indicatori utilizaţi la IDU-AI (UNDP, 2011), doar doi îndeplinesc condiţia potrivit căreia ar fi de aşteptat ca cele două sexe să aibă acelaşi nivel în societatea modernă şi anume, educaţia şi locurile în Parlament, deşi pentru al doilea indicator opţiunile individuale pot fi şi ele 292 IOAN MĂRGINEAN 16 răspunzătoare de starea de lucruri existentă la un moment dat. Aceşti doi indicatori însă, împreună cu „rata şomajului” ar fi mai relevanţi pentru IDU-AI. Tocmai de aceea nu vom insista prea mult pe valoarea IDU-AI, cât pe indicatorii respectivi. Revenind la metodologia aplicată: de această dată, calculele sunt şi mai sofisticate. Mai întâi se face agregarea separată a dimensiunilor pentru cele două sexe prin intermediul mediilor geometrice, iar agregarea mediilor pe sexe se realizează prin intermediul mediei armonice asupra mediilor geometrice anterior determinate (acest fapt permite surprinderea inegalităţilor dintre cele două sexe şi se realizează prin ajustarea pentru asocierea dintre dimensiuni). Urmează agregarea indicilor pe dimensiuni şi, în final, determinarea indicelui inegalităţii de gen (IIG). Indicele Dezvoltării Umane ajustat pentru inegalităţi (IDU-AI) Începem de această dată chiar cu situaţia României în privinţa IDU ajustat pentru inegalitate. Dacă acest din urmă proces nu ar exista, IDU-AI ar fi egal sau foarte apropiat de IDU. În realitate nu s-a întâmplat aşa pentru nici una dintre cele 134 ţări pentru care s-a calculat IDU-AI (din cele 187 cuprinse în HDR 2011). Cu IDU-AI de 0,683, cu 12% mai mic decât IDU (0,781), România are o performanţă mai slabă în privinţa inegalităţii în dezvoltarea umană. Dintre ţările care vin din grupa celor cu DU foarte înaltă, doar cinci au această diferenţă mai mare (deci cu inegalitate mai mare) decât România: Argentina (–19,5%), Chile (–19%), Coreea de Sud (–16,5%), SUA (–15,3%) şi Croaţia (–15,1%). Pentru comparaţie, să menţionăm că ecartul dintre IDU şi IDU-AI (acesta din urmă fiind considerat indicatorul real, primul reprezentând un potenţial) este mult mai mic decât în România în multe ţări europene, începând cu R. Cehă (5%), urmată de Slovenia (5,3%), Finlanda şi Norvegia (5,6%) etc. Desigur, faţă de ţările cu DU înaltă, România performează mai bine, dar fiind la vârful ierarhiei acestor ţări sunt mai puţin relevante diferenţele. Totuşi, şapte ţări o depăşesc; cel mai bine este în Muntenegru (diferenţa de numai 6,9%), dar sunt ţări cu diferenţe deosebit de mari (Columbia – 32,5%, Brazilia – 27,7% etc.). Faţă de media ţărilor cu DU foarte înaltă (IDU-AI = 0,787), România se află la o distanţă de –0,104, iar faţă de cele cu DU înalt (IDU-AI = 0,590) distanţa este de +0,093. Aceste valori sunt mai favorabile decât în cazul IDU (unde diferenţa faţă de mediile celor două grupe de ţări au fost de –0,108 şi, respectiv, +0,040), ceea ce denotă o plasare mai bună a României în context internaţional, printr-o inegalitate moderată. Pierderea pentru inegalitate a României este mult mai mare în cazul venitului decât la celelalte componente. Astfel, la indicele ajustat pentru inegalitatea de venit se înregistrează o pierdere de 22,2%. Aceste pierderi sunt de 9,6% pentru speranţa de viaţă la naştere şi de 5% pentru educaţie. Şi în cazul coeficientul Gini (care măsoară inegalitatea de venit), România se plasează pe panta negativă, cu valoare de 31,2 (calculul este pentru perioada 2000–2011). 17 PERFORMANŢA ROMÂNIEI ÎN DOMENIUL DEZVOLTĂRII UMANE 293 Ca valoare de referinţă, să avem în vedere faptul că nu s-ar înregistra inegalitate de venit semnificativă, dacă Gini este sub 20. Nici una dintre ţările cu DU foarte înaltă şi nici alte ţări nu se situează sub acest prag (cu o excepţie, Seychelles, cu 19). Cu valoare apropiată de prag este Suedia (25), urmată de Norvegia (25,8). Sunt însă şi ţări din grupa DU foarte înaltă, cu coeficientul Gini ce semnifică inegalitate foarte mare: Chile (52), Argentina (46), Hong Kong (43), dar şi SUA (41). În privinţa raportului interquintile a veniturilor, România are performanţă relativ scăzută (q 5 : q 1 = 4,9). De această dată însă, mai multe ţări cu DU foarte înaltă au valori de inegalitate a veniturilor mai mari decât România şi anume, 23 ţări din cele 37 pentru care s-a efectuat calculul: Qatar (13,3); Argentina (12,3); Statele Unite (8,5); Israel (7,9); Singapore (9,8). Ţările cu cele mai mici valori ale raportului de inegalitate interquintile sunt Japonia (3,4), Finlanda (3,8), Norvegia (3,9), Slovacia (4,0). În analizele de mai sus reţinem o caracterizare generală, şi anume, faptul că în România media veniturilor este relativ mică şi acestea se distribuie printr-o inegalitate pronunţată. Inegalităţi de gen Am menţionat anterior argumente pentru care indicele inegalităţii de gen (IIG), calculat în HDR, comportă o serie de slăbiciuni şi tocmai de aceea vom insista mai mult pe indicatorii primari. Totuşi, nu vom ocoli ceea ce arată IIG în cazul României şi raportarea la contextul internaţional. România are o valoare mare a IIG, şi anume, 0,333, poziţia 55 (din 147 ţări, centila 63). Pe primele locuri, cu cele mai mici valori ale inegalităţii de gen sunt ţări europene, cu toate ţările scandinave incluse: Suedia (0,049), Olanda (0,052), Danemarca (0,060), Elveţia (0,067), Norvegia (0,075), Finlanda (0,076), Germania (0,085). Valori mai mari decât România pentru inegalitatea de gen, dintre ţările cu DU foarte înaltă, sunt doar cinci din 37 (Quatar 0,549; Chile 0,374; Argentina 0,372; Barbados 0,364; Uruguay 0,352). În imediata apropiere a României sunt şi ţări precum SUA (0,299), Ucraina (0,335), Federaţia Rusă (0,338). Pe plan internaţional sunt consemnate însă valori mult mai mari, cum ar fi Arabia Saudită (0,646), Yemen (0,769). Per indicatori, situaţia cea mai critică a României se referă la locul deţinut de femei în forul legislativ, şi anume, de numai 9,8%, printre cele mai slabe valori din lume. De această dată nu se mai justifică împărţirea ţărilor în funcţie de valoarea DU. Totuşi, cele mai mari valori ale prezenţei femeilor în Parlament, care nu sunt însă în echilibru pe sexe, se înregistrează tot în ţările cu DU foarte înaltă. Cea mai mare prezenţă a femeilor în Forul legislativ este în Andorra (53,6%), urmează Suedia (45%), Cuba (43,2%), Islanda (42,9%), Finlanda (42,5%). Sunt şi cazuri în care femeile nu sunt prezente în forul legislativ (Qatar). Valori mai mici decât România în 2011, dintre ţările cu DU foarte înaltă, mai sunt: 294 IOAN MĂRGINEAN 18 Malta (8,7); Ungaria (9,1). Uşor deasupra României sunt Slovenia (10,8%) şi Irlanda (11%). Nici în domeniul fertilităţii adolescentelor şi tinerelor, precum şi a mortalităţii materne România nu înregistrează valori de dorit. Astfel, cu o rată a fertilităţii la această categorie de vârstă de 32 la o mie de femei de vârstă până la 19 ani inclusiv, România este depăşită, dintre ţările cu DU foarte înaltă, doar de Uruguay (61 la mie) şi SUA (41 la mie). Sunt ţări care au valori de numai 2,3 la mie (Coreea de Sud); 3,2 la mie (Hong Kong); 4,6 la mie Elveţia; 4,8 la mie (Singapore); 5 la mie (Japonia şi Slovenia); 5,1 la mie (Olanda). Am sesizat anterior neadecvarea acestui indicator pentru inegalităţi de gen. În plus, mai constatăm că se pun la un loc persoane foarte tinere, unde maternitatea este într-adevăr o problemă gravă, cu persoane mature de 18–19 ani, când procrearea nu mai poate fi considerată un prejudiciu, chiar dacă se amână, pentru un timp, anumite aspecte ale participării sociale. Referitor la mortalitatea maternă, România înregistrează o rată de 27 cazuri la 100 de mii de naşteri, ceea ce este o valoare mare. Cele mai multe ţări cu DU foarte înaltă se situează sub pragul neglijabil (10 cazuri la 100 mii de naşteri). Dintre aceste ţări au valori foarte mari ale mortalităţii materne, peste cel al României, doar Argentina (70 cazuri la 100 mii de naşteri) şi Barbados (64 de cazuri). La nivelul României este Uruguay, iar în apropiere se află SUA (24 de cazuri). La nivel mondial, sunt şi ţări unde aceste decese se situează la valori cu totul alarmante (Brazilia – 140 de cazuri, Gabon – 260 de cazuri la 100 mii de naşteri) Dacă tot am făcut referire anterior la indicatori demografici, nu este lipsit de relevanţă să avem în vedere şi alte informaţii de această natură. Un astfel de indicator este speranţa de viaţă la naştere a populaţiei grupate pe cele două sexe. Este bine cunoscut faptul că SVN este mai mare în cazul femeilor decât al bărbaţilor. Comparaţiile relevante se pot face în privinţa nivelului atins pe ţări şi a ecartului dintre SVN pe sexe. În România, SVN per totalul populaţie a fost de 74 ani, în 2011, iar ecartul dintre durata medie a vieţii pe sexe era de şapte ani în 2010 (INS, 2011) (70 şi 77 ani). El se situa la numai patru ani în Norvegia (79 şi 83), Israel (80 şi 84) şi era cinci ani în Elveţia (79 şi 84), dar ajunsese la 12 ani în Rusia (63 şi 75), 11 ani în Lituania (68 şi 79) şi 10 ani în Estonia şi Lituania (cu 68 faţă de 78, respectiv, 70 faţă de 80). Ecartul dintre cele două sexe se reduce simţitor dacă se are în vedere speranţa de viaţă sănătoasă la naştere (adică durata medie a vieţii fără dizabilităţi). Astfel, Raportul demografic pe 2010 al Eurostat 2011, cu anul 2008, indică în cazul României 60 ani pentru bărbaţi şi 62,6 ani pentru femei. Aceste valori sunt superioare celor din unele ţări cuprinse în Raportul Eurostat, cum ar fi faţă de Lituania (cu 51,5 ani şi 54,1 ani) sau Slovenia (51,8 ani, respectiv 52,3 ani). Dar sunt mult inferioare altor ţări cum este Malta (68,9 ani şi 71,9 ani). Cât priveşte speranţa de viaţă sănătoasă la vârsta de 65 de ani, în România se înregistrau 7,7 ani la bărbaţi (faţă de 14,0 ani speranţă de viaţă la vârsta de 65 ani) 19 PERFORMANŢA ROMÂNIEI ÎN DOMENIUL DEZVOLTĂRII UMANE 295 şi 7,8 ani la femei (speranţa de viaţă la vârsta de 65 ani fiind de 17,2 ani). În acelaşi timp, în ţări precum Islanda, speranţa de viaţă sănătoasă la vârsta de 65 de ani era de 13,8 ani la bărbaţi şi 14 ani la femei. În Suedia, valorile respective erau de 12,9 ani şi 13,8 ani, dar în Slovacia se situau la doar 2,9 ani şi 2,6 ani; în Estonia la 3,9 ani şi 4,2 ani. Şi în privinţa mortalităţii infantile, România, deşi a înregistrat reduceri deosebite faţă de anul 1989 (când se înregistrau 27 decese sub un an la 1 000 de copii născuţi vii), se situează însă mult mai slab decât unele ţări europene. Astfel, cu un indice de 10,1‰ a mortalităţii infantile în anul 2009, România are valoarea cea mai mare în UE, cu mult sub medie (de 4,3‰). Apropiat de România mai este Bulgaria cu 9,0‰, iar cu valoarea cea mai mică este Slovenia, de numai 2,6‰. De altfel, România înregistrează şi printre cele mai mici rate totale de fertilitate (numărul de copii ce ar fi născuţi de către fiecare femeie dacă trăieşte până la sfârşitul perioadei fertile, iar naşterile vor urma rata actuală a fertilităţii diferenţiate pe vârste). În HDR 2011, cu valoarea fertilităţii totale de 1,4, România este depăşită de 36 ţări din 45 cu DU foarte înaltă pentru care a existat calcul. Asemănător României mai sunt Japonia, Coreea de Sud, Singapore, Slovenia, Ungaria şi Polonia. Sub nivelul României sunt doar Hong Kong (1,1), Portugalia şi Malta (cu câte 1,3). Cea mai mare valoare din această grupă de ţări este în Israel (2,9), iar valori ale fertilităţii totale de 2,0–2,9 au mai multe ţări dezvoltate: Norvegia, Australia, SUA, Noua Zeelandă, Irlanda, Islanda, Franţa. În privinţa populaţiei ocupate pe cele două sexe, la nivelul anului 2009, România se situează tot spre coada clasamentului ţărilor cu DU foarte înaltă, şi anume, cu 45,4% pentru femei şi 60,0% pentru bărbaţi, iar această ultimă valoare este penultima dintre ţările cu DU foarte înaltă (ultima fiind Ungaria, cu 58,8%). Imediat deasupra României sunt Italia (cu 60,0%), Polonia (61,9%) şi Lituania (62,1%), iar cea mai mică valoare a ocupării femeilor este în Malta (31,6%), urmată de Italia (38,4%). Sub nivelul României mai sunt Ungaria (42,5%), Grecia (42,9%). Nu este lipsit de semnificaţie să reţinem că în unele ţări, în care nivelul de ocupare a populaţiei este extrem de scăzut, se importă forţă de muncă, iar în altele, cum este şi România, o parte importantă a forţei de muncă este ocupată în străinătate. Prin urmare, gradul de activitate economică a populaţiei din ţările de emigraţie pentru muncă este mai mare decât cel arătat statistic. Aceşti emigranţi români îşi câştigă existenţa în străinătate şi contribuie la dezvoltarea ţărilor în care lucrează. Cele mai mari valori din prima grupă de ţări situate în Europa se înregistrează în Islanda (71,7% femeile şi 83,1% bărbaţii). Valori mai mari de 50% pentru prezenţa femeilor pe piaţa muncii şi mai mari de 60% pentru bărbaţi au cvasitotalitatea ţărilor cu DU foarte înaltă. În fine, în cazul indicatorului pregătire şcolară luat în seamă la HDR 2011, cel puţin gimnaziu, România are o situaţie bună (83,8% femeile şi 90,5% bărbaţii): 12 ţări din întreaga lume au situaţia mai bună în cazul bărbaţilor (valoarea maximă 296 IOAN MĂRGINEAN 20 fiind de 99,1% – Norvegia). În cazul femeilor, 20 de ţări din întreaga lume au valori mai înalte ale pregătirii şcolare decât România, de regulă cele din vârful ierarhiei IDU sau dintre fostele ţări socialiste, inclusiv din URSS. Dintre vecini: Ungaria este cu 93,2%, Ucraina – 91,5%, Moldova – 85,8%. Bulgaria are doar 60,1%, iar Serbia 61,7%. În unele ţări, femeile, într-o proporţie mai mare decât bărbaţii, au cel puţin gimnaziu, dar diferenţele sunt mici (Norvegia – cu 99,3% şi 99,1%, care are cele mai mari valori la nivel mondial pentru ambele sexe; SUA – 95,6% şi 94,5%; Suedia – 87,9% şi 87,1%; Israel – 78,9% şi 77,2%; Marea Britanie – 68,8% şi 67,8%). Se constată, aş zice surprinzător, având în vedere nivelul de dezvoltare, că la ultimele exemple valorile sunt inferioare celor din România fie la unul din cele două sexe, fie la ambele. De altfel, sunt multe astfel de ţări, la care te poţi aştepta la valori mai înalte de persoane cu pregătire de cel puţin gimnazială. Cu valori inferioare României sunt: Portugalia (cu 40,4 şi 41,9); Croaţia (57,4 şi 72,3); Danemarca (59 şi 65,6); Japonia (63,6 şi 73,8); Finlanda (70,1 pentru ambele sexe); Austria (67,3 şi 85,9); Italia (67,8 şi 78,9); Grecia (64,4 şi 72,0). Inegalitatea de gen în România este un proces real. Nu toţi indicatorii utilizaţi în RDU sunt însă relevanţi, dar luaţi individual şi mărindu-le gradul de acurateţe, aceştia reflectă aspecte negative care ar trebui să fie corectate. CONCLUZII În urma analizelor, cele mai multe dintre ele pe bază de comparaţii, constatăm că România are o dezvoltare umană în apropierea grupului de la vârful ierarhiei mondiale (primul sfert). Nu este o performanţă pe măsura potenţialului dezvoltării umane a ţării, iar ceea ce o trage în jos este, în primul rând, valoarea PNB-ului. Primii ani de tranziţie s-au soldat cu costuri în privinţa DU, nu numai din cauza restructurării economice, dar şi în urma unor decizii greşite, cum a fost reducerea învăţământului obligatoriu la 8 ani, deşi absolvenţii în vârstă de 14–15 ani nu puteau intra pe piaţa muncii. Trebuie precizat că şi în România, ca şi în multe alte ţări, creşterea proporţiei populaţiei absolvente a gimnaziului, cel puţin s-a realizat pe două căi, şi anume: sporirea cuprinderii şcolare, dar şi schimbul de generaţii (vârstnicii având un nivel de şcolaritate mai scăzut). În domeniul educaţiei, problema de bază constă în menţinerea actualului nivel de participare, eventual creşterea lui în viitor împreună cu îmbunătăţirea competenţei. Totodată, este urgentă creşterea atractivităţii situaţiei din ţară pentru specialişti, aşa încât ei să nu mai plece la lucru în străinătate, într-o proporţie atât de mare. Pe plan general ar fi de dorit ca toate persoanele în căutare de loc de muncă să poată lucra în ţară şi să contribuie, astfel, la dezvoltarea ei şi la obţinerea de resurse materiale sporite. Referitor la celelalte componente ale IDU este de aşteptat să se înregistreze îmbunătăţiri substanţiale. Astfel, speranţa de viaţă la naştere poate fi crescută printr-o asistenţă medicală mai bună şi promovarea unui stil de viaţă sănătos. Principalul obiectiv trebuie să fie creşterea duratei medii de viaţă sănătoasă, inclusiv la vârstele 21 PERFORMANŢA ROMÂNIEI ÎN DOMENIUL DEZVOLTĂRII UMANE 297 mai înaintate. Pentru a avea o implicare în mai mare măsură în viaţa politică a femeilor, inclusiv candidatura pentru Parlament, este nevoie, în primul rând, de o schimbare de atitudine a lor şi să îşi dorească acest lucru, dar şi a societăţii ca întreg. Nivelul la care se situează o ţară la un moment dat depinde şi de ceea ce se întâmplă în celelalte ţări. Pentru România, a aspira la primul loc este o utopie, cel puţin în viitorul previzibil, fie acesta şi pe termen foarte lung. Desigur că dezideratul trebuie să rămână o poziţie tot mai înaltă în ierarhie, iar rezultatul cât mai favorabil să caracterizeze întreaga populaţie. Cât priveşte ultima metodologie de lucru prezentă în HDR 2011, am sesizat faptul că nu a fost cea mai bună alegere renunţarea la rata de cuprindere şcolară, care este un indicator explicit şi prezintă acurateţe. Este de apreciat reintroducerea indicatorului media anilor de şcolaritate a persoanelor în vârstă de peste 25 de ani, care este şi el un indicator explicit. Şi rata de alfabetizare a adulţilor este un indicator relevant, şi toţi trei ar fi adecvaţi la constituirea indicelui educaţiei. De altfel, la nivel mondial sunt ţări în care rata de alfabetizare şi rata de cuprindere şcolară au valori de sub 30% din populaţia de referinţă. De asemenea, în determinarea indicelui inegalităţii de gen nu îşi au locul indicatorii care sunt specifici doar unuia dintre cele două sexe, chiar dacă luaţi separat ei sunt deosebit de relevanţi (mortalitatea maternă şi rata fertilităţii la adolescente). Închei demersul de faţă subliniind că Indicelui Dezvoltării Umane, deşi are o validitate (acurateţe) relativ scăzută, comparat la nivel mondial şi pe perioade lungi de timp, i se imprimă o importanţă cu totul dosebită. În spatele IDU sunt indicatorii acestuia, mult mai relevanţi decât indicele ca atare. Prin Rapoartele Dezvoltării Umane la nivel regional şi naţional se detaliază analizele şi se aduce un plus informaţional relevant. B IBLIOGRAFIE 1. Bauer, R. (ed.), Social Indicators, Cambridge, Massachusetts, MIT Press, 1966. 2. Mărginean, I., Bălaşa, A., (coord.), Calitatea vieţii în România, Bucureşti, Editura Expert, 2002 (2005). 3. Mărginean, I., Indicele Dezvoltării Umane. România în context internaţional, în „Revista Calitatea Vieţii”, nr. 1–2, 2010. 4. Mărginean, I., Precupeţu, I., (coord.), Paradigma calităţii vieţii, Bucureşti, Editura Academiei Române, 2011. 5. Möller, V., Huschko, D., Michalos, A., (eds.), Barometers of Quality of Life Around the Globe. How we are doing?, în “Social Indicators Research Series”, vol. 33, Springer, Heilderberg, 2008. 6. Vogel, J., The Future Direction of Social Indicator Research, World Conference in Quality of Life, Prince George, Canada, 1996. (Publicat în „Social Indicators Research”, vol. 42, no. 2, 1997). 7. *** Anuarul Statistic al României, CNC, INS, 1990–2011. 8. *** Demographic Report, Eurostat, 2011. 9. *** Human Development Reports, UNDP, 1990–2011. 10. *** World Bank Report, 2011. 298 IOAN MĂRGINEAN 22 he article focuses on the analysis of Romania’s performance in the field of human development (HD), as it is presented in T the Human Development Reports which the United Nations Development Program started in 1990. This performance is understood as a process of broadening the possibilities of people’s choices, and as the level of people’s welfare. It is about leading a healthy life, for as long as it is possible, about being educated and about having a decent standard of life (HDR, 1990). Each of the Human Development Reports issued so far was an event, th anniversary) whose information was much debated. The 2010 issue (20 changed part of the indicators used for Human Development Index (HDI) calculation, the new indicators being expected to measure better country performance. More exactly, from the four indicators taken into calculation before 2010, which were set after several modifications: life expectancy, Gross Domestic Product (GDP), literacy rates and school enrolment rate, only the first one remained. The GDP was replaced by the Gross National Income (GNI), while in terms of education, the indexes calculate the mean years of schooling (MYS) of the people aged 25 and more, and the expected years of schooling (considering the actual yearly school enrolments). IHD calculation also changed: the geometric average of the indicators describing the three subcomponents (standardized in the interval 0–1) is used instead of the arithmetic mean of the indicators. The new formula was applied retroactively for several years, so that historic comparisons can be done. The surprise, to call it so, is that, using the new measurements, Romania stands somehow better, even if the historic trend didn’t change. Thus, while according to both the old and new calculations, IHD values decreased in Romania during the early years of transition, the decrease from the initial period has been recovered only in 2000–2005, while slight increases have been recorded in the last year of reporting. The better performance of Romania in HD is for MYS indicator and for EYS also. All these changes will be analysed together with several other information regarding the processes of inequality in human development. Keywords: human development, index and human development indicators, inequality in human development Primit: 11.07.2012 Acceptat: 06.09.2012 Redactor: Raluca Popescu 